Държавен вестник, бр. 66, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  66
Чл. 28. За изследване чрез бърза аглути­
нация (Аглутинация (РВХА) и въвеждане на 
резултатите от лабораторните анализи във 
ВетИС за една проба се заплащат 10,00 лв.
Чл. 29. За изследване на пряка имуно­
флуоресценция на хистосрезове и ламели с 
клетъчни култури (Пряка имунофлуоресцен­
ция (ДИФ) и въвеждане на резултатите от 
лабораторните анализи във ВетИС за една 
проба се заплащат 25,00 лв.
Чл. 30. За изследване на вируснеутрали­
зация (ВН) и въвеждане на резултатите от 
лабораторните анализи във ВетИС за една 
проба се заплащат 25,00 лв.
Чл. 31. Цените на лабораториите по този 
раздел не включват стойността на диаг­
ностикумите и се заплащат след въвеждане 
на резултатите от лабораторните анализи от 
съответната лаборатория във ВетИС.
Допълнителна разпоредба
§ 1. По смисъла на тарифата:
1. „Дребни преживни животни“ са овце, 
кочове, кози майки, пръчове и приплодите им.
2. „Едри преживни животни“ са говеда, 
биволи и приплодите им.
3. „Еднокопитни животни“ са коне, мага­
рета, мулета, катъри и приплодите им.
4. „Свине“ са всички животни от вида Suis.
5. „Птици“ са птици от вида кокошки, пуй­
ки и водоплаващи, отглеждани със стопанска 
цел, както и дивите птици.
6. „ТСЕ“ са трансмисивни спонгиформни 
енцефалопатии.
Заключителна разпоредба
§ 2. Тарифата се приема на основание 
чл. 46в от Закона за ветеринарномедицин­
ската дейност.
5812
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА
между правителството на Република Бълга­
рия и правителството на Кралство Мароко 
за морско търговско корабоплаване
(Утвърдена с Решение № 851 от 29 ноември 
2010 г. на Министерския съвет. В сила от 
19 юли 2013 г.)
Правителството на Република България и 
правителството на Кралство Мароко, наричани 
по-нататък „Договарящи се страни“,
като потвърждават стремежа си да развиват 
морското търговско корабоплаване между 
страните на основата на равноправието и 
взаимните интереси,
в желанието си да съдействат за укрепва­
нето на сътрудничеството в областта на мор­
ското търговско корабоплаване на основата 
на принципа на свободата на търговското 
корабоплаване,
се договориха за следното:
Член 1
В тази Спогодба:
1. Терминът „Кораб на една от Договарящите 
се страни“ се отнася за всеки кораб, регистри­
ран в съответствие със законодателството на 
Договарящата се страна и плаващ под знамето 
на тази държава, както и всеки чартиран ко­
раб. Под „чартиран кораб“ се разбира кораб, 
който е регистриран в трета държава в съот­
ветствие с нейното законодателство и плаващ 
под знамето на тази държава и е експлоатиран 
от физическо или юридическо лице на една 
от Договарящите се стрaни съгласно нейното 
законодателство. Този термин не включва 
военните и другите кораби, експлоатирани с 
нетърговски цели, а също и хидрографските, 
научноизследователските и риболовните ко­
раби и кораби, задвижвани с ядрена енергия.
2. Терминът „Член на екипажа“ означава 
капитана или всяко друго лице, което през 
време на рейса изпълнява задължения на 
борда на кораба, свързани с експлоатацията, 
поддръжката на кораба или с обслужването 
и което е включено в екипажния списък.
3. „Юридическо лице“ се отнася до всяка 
компания, която отговаря на следните условия:
а) да е учредена в съответствие със зако­
нодателството на Договарящата се страна;
б) да е учредена в съответната Договаряща 
се страна;
в) да притежава седалище в страната на 
регистрация и
г) да се занимава с кораби за международен 
търговски превоз или да управлява кораби.
4. „Пристанище“ означава всяко между­
народно търговско пристанище на една от 
Договарящите се страни, отворено за чуж­
дестранни плавателни съдове.
5. Компетентните власти са:
за Република България – Министерството 
на транспорта, информационните технологии 
и съобщенията;
за Кралство Мароко – министерството, 
което отговаря за морския транспорт.
Член 2
Тази Спогодба се прилага на територията 
на Република България и на територията  на 
Кралство Мароко.